Roberto Kyle se nuwe rol agter skerms | Netwerk24
Die akteur Roberto Kyle werk hard om homself te ontwikkel.
Verlede jaar was 'n jaar van groei bo verwagting en een waarin ek myself onvoorwaardelik aanvaar het. Dit was 'n jaar van drome najaag, want as 2021 ons enigiets geleer het, was dit dat jy aan die stuur is van jou eie destiny."
Só verklaar die talentvolle Arendsvlei-akteur Roberto Kyle (28) in sy eerste media-onderhoud vir 2022. Hy begroet die nuwe jaar met 'n vars briesie. "Hier staan ons nou aan die begin van 'n splinternuwe jaar. Dis een met eindelose geleenthede. Jy kan weer probeer en oor begin. Die possibilities is endless. Jy moet net bereid wees vir die bereidstes!"
Volgens Roberto is ons te geneig om op die negatiewe te fokus pleks van op dít wat regtig saak maak. Hy sien so uit na die toekoms dat hy met elke tweede sin in sang uitbars. En die liedjies wat hy so sing, is afkomstig van Adele se nuwe album getiteld 30. "If Adele is singing it, we're all feeling it," voeg hy punt in die wind by.